**Pokyny 5.A/5.B – Anglický jazyk**

Milí piataci,

minulý týždeň ste si mali napísať 3. cv/58. Na základe prečítaného článku bolo potrebné napísať o jednotlivých tvrdeniach, či hovoria o S – juhu alebo N – severe.

ANSWER KEY:

1. - N

2. - S

3. - S

4. - N

5. - S

6. - N

7. - S

8. - S

9. - N

10. - S

***Vaša úloha na nasledujúce 2 týždne bude práca s workbookom vzadu na stranách 70 – 71.*** Prečítajte si gramatiku ku stupňovaniu prídavných mien, z ktorej si urobíte poznámky. Stupňovanie prídavných mien v angličtine funguje podobne ako v slovenčine.

1. obsahuje 3 stupne: 1. veľký 1. big

 2. väčší 2. bigger

 3. najväčší 3. **the** biggest

2. Stupňovanie môže byť : **pravidelné a nepravidelné**

Pravidelné stupňovanie a jeho pravidlá nájdete v pracovnom zošite na stranách, ktoré som uviedla vyššie: 70 – 71. ***Urobte si teda z nich poznámky do gramatického zošita.*** V škole si to všetko spolu prejdeme a ušetríme čas zbytočným písaním. Osobitne ešte uvádzam príklady na nepravidelné stupňovanie, ktoré sa neriadi podľa pravidiel, tak ako tomu bolo pri pravidelnom stupňovaní.

**Nepravidelné stupňovanie**

V prípade nepravidelných prídavných mien sa musíme **jednotlivé tvary naučiť naspamäť.** Tu sú príklady najznámejších z nich.

|  |  |  |
| --- | --- | --- |
| **prídavné meno** | **druhý stupeň**  | **tretí stupeň**  |
| *good* (dobrý) | *better* (lepší) | *best* (najlepší) |
| *bad* (zlý) | *worse* (horší) | *worst* (najhorší) |
| *far* (ďaleko) | *further* (ďalej) | *furthest* (najďalej) |
| *old* (starý) | *elder* (starší – v rodine) | *eldest* (najstarší – v rodine) |
| much (veľa) | *more* (viac) | *most* (najviac) |
| *little* (málo) | *less* (menej) | *least* (najmenej) |
| *many* (veľa) | *more* (viac) | *most* (najviac) |
| *few* (málo) | *fewer* (menej) | *fewest* (najmenej) |

Toto je posledná gramatická téma. Ďalej už budeme len opakovať a tvoriť projekty.